Tiedote 12.9.2011

**Syksyn uutuusmaku Pingviini Toffee-Kinuski täydentää laktoosittomien jäätelöiden valikoimaa**

**Valiojäätelö mullisti monen laktoosi-intolerantikon elämän vuonna 2006 tuomalla markkinoille ensimmäisen laktoosittoman kermajäätelön**, **Vanilja-kotipakkauksen. Laktoositon jäätelö on suomalainen erikoisuus ja pitkän tuotekehitystyön tulos. Laktoosittomien jäätelöiden osuus koko jäätelömarkkinasta Suomessa on jopa 10 prosenttia.**

Tämän syksyn laktoositon Pingviini-uutuus on **Pingviini Toffee-Kinuski** 1 litran kotipakkauksessa. Jäätelössä maistuvat täyteläinen toffeekermajäätelö ja kinuskikastike. Muiden Pingviini-jäätelöiden tapaan myös Toffee-Kinuski valmistetaan Turengin tehtaalla ja tuotteella on Avainlippu-tunnus.

* Laktoosittomuutensa ja herkullisen makunsa ansiosta Pingviini Toffee-Kinuski kotipakkaus sopii erityisen hyvin juhlatarjottavaksi sellaisenaan tai osana jälkiruoka-annosta. Se maistuu kaiken ikäisille, ja siitä loihtii helposti vaikka hauskan jäätelökakun lastenkutsuille, vinkkaa liiketoimintajohtaja Johanna Sewón-Kievari Suomen Nestléltä.

1 litran Pingviini-kotipakkauksista löytyy jo seitsemän laktoositonta makua. Muut maut ovat Vanilja, Kuningatar, Mansikka, Vadelma, Suklaa ja Päärynä. Tänä keväänä pakastealtaisiin ilmestyivät myös ensimmäiset laktoosittomat herkuttelupuikot, **Classic Tummasuklaa-Kinuski** ja **Oma Vadelma**.

* Laktoosittomien tuotteiden kysyntä kasvaa tällä hetkellä koko ajan. Kuluttajat toivovat meiltä jatkuvasti uusia makuja, sillä laktoositon jäätelö maistuu yhtä hyvältä kuin tavallinen ja sillä voi herkutella koko perhe, Sewón-Kievari painottaa.

Liitteenä lisätietoa laktoosittomasta jäätelöstä.

**Lisätietoja:**

Johanna Sewón-Kievari, liiketoimintajohtaja, jäätelöt, Suomen Nestlé, p. 010 395 1603 tai johanna.sewon-kievari@fi.nestle.com

Kaikki laktoosittomat Pingviini-jäätelöt löytyvät listattuna osoitteesta: <http://www.pingviini.fi/tuotteet#laktoositon>